En smuk historie: Hun drømte om at rejse verden tynd som nomade. Men gjorde det fra væven i stedet - politiken.dk
Ragna Braases værk 'Douar - Det sorte telt' (1982-1983) er fire meter langt og tre meter højt og kan for tiden opleves hos Galleri Susanne Ottesen. Det er som om Braase i nogle af sine værker forsøger at genskabe det etnografiske museums forhold til 'eksotiske' objekter, frem for at lade sin kunst rejse længere ind i abstraktionen – der hvor hun som kunstner er bedst.
Kultur 3. jun. 2020 kl. 16.09
’Ragna Braase’
Indtil 18. oktober
’Rejse langsomt – Vævninger 1959-1983’
indtil 20. juni
Fra sit atelier i Paris vævede den nu genopdagede kunstner Ragna Braase sig ud i hele verden. På to udstillinger kan man for tiden opleve, hvordan kunstnerens smukke, drømmende og poetiske abstraktioner dog kæmper noget med hendes etno-fascination.
Det er egentlig ikke kunstneren Ragna Braases vævede billedtæpper, jeg flipper over. Men de syv serier af akvatinter – dybtryk – som er udstillet på Statens Museum for Kunst.